डॉक सारांशित करण्यासाठी: 1. 'टुकडे टुकडे गँग'विषयी कुठलीही माहिती नाही - गृह मंत्रालय 

देशात 'टुकडे टुकडे गँग' सक्रिय असल्याबाबत केंद्रीय गृह मंत्रालयाकडे कोणतीही माहिती उपलब्ध नाही, असं उत्तर केंद्रीय गृह मंत्रालयाने माहिती अधिकाराअंतर्गत विचारण्यात आलेल्या प्रश्नावर दिलं आहे.

देशातील अशांततेला टुकडे टुकडे गँग जबाबदार आहे, असा आरोप केंद्रीय गृहमंत्री अमित शाह यांनी केला होता. या अनुषंगाने माजी पत्रकार आणि कार्यकर्ते साकेत गोखले यांनी अशा गँगबाबत माहिती मागितली होती.

'महाराष्ट्र टाईम्स'ने ही बातमी दिली आहे. 

'टुकडे टुकडे गँग' कधी आणि कशी अस्तित्वात आली? या गँगचे सदस्य कोण आहेत? या गँगवर बेकायदा कृत्ये प्रतिबंधक कायद्याखाली बंदी का घातली जात नाही, असे प्रश्न साकेत गोखले यांनी अर्जात विचारले होते.

26 डिसेंबर 2019 रोजी साकेत यांनी अर्ज दाखल केला होता. या अर्जावर गृह मंत्रालयाने उत्तर दिले असून अशी कोणतीही गँग अस्तित्वात नसल्याचे स्पष्ट केले आहे. 

अमित शहा यांनी जाहीर सभेत 'टुकडे टुकडे गँग' हा शब्दप्रयोग वापरला. त्यांनी या बोलण्याबाबत स्पष्टीकरण द्यायला हवं. अन्यथा ते जनतेशी खोटं बोललं आणि जनतेची दिशाभूल केली म्हणून जाहीर माफी मागायला हवी, असं गोखले यांनी म्हटलं आहे. 

2. भारतीय मंदीचा जागतिक अर्थव्यवस्थेवर परिणाम

भारतीय मंदीचा जागतिक अर्थव्यवस्थेवर परिणाम झाला आहे, याचा दाखला देत आंतरराष्ट्रीय नाणेनिधी संघटनेने 2019 वर्षासाठीचा जागतिक विकासदर 2.9 टक्क्यांपर्यंत खाली आणला.

भारताचा विकासदर 4.8 असा पुनर्लेखित करण्यात आला. बिगरबँकीय वित्तीय क्षेत्र आणि ग्रामीण अर्थव्यवस्थेतील मरगळ, यामुळे असं झाल्याचं जागतिक नाणेनिधीने म्हटलंय.

'इकॉनॉमिक टाईम्स'ने यासंदर्भात बातमी दिली आहे. 

आर्थिक मंदी

दावोस इथं होत असलेल्या वर्ल्ड इकॉनॉमिक फोरमच्या वार्षिक परिषदेच्या उद्घाटनापूर्वी 'वर्ल्ड इकॉनॉमिक आऊटलुक' हा बहुचर्चित अहवाल सादर केला. 

"भारतासह उदयोन्मुख बाजार अर्थव्यवस्थांमधील नकारात्मक धक्के प्रतिबिंबित होतात, ज्यामुळे येत्या दोन वर्षांसाठीच्या वाढीच्या अंदाजाचे पूनर्मूल्यांकन करणं भाग पडलं. काही प्रकरणांमध्ये वाढलेला सामाजिक असंतोषही प्रतिबिंबित झाला आहे," असे नाणेनिधीने म्हटलं आहे. 

3. CAA विरोधी मोर्चात मुंबईत 10,000 महिला सहभागी

नागरिकत्व दुरुस्ती कायद्याला विरोध करणाऱ्या मोर्चाचं मुंबईत आयोजन करण्यात आलं होतं. यामध्ये 10,000 महिला...\nडॉक सारख्याच भाषेत सारांश:
आज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्या थोडक्यात पाहूया.